Document ID: 31986R2187

Title and Content:
***** ΚΑΝΟΝΙΣΜΟΣ (ΕΟΚ) αριθ. 2187/86 ΤΗΣ ΕΠΙΤΡΟΠΗΣ της 11ης Ιουλίου 1986 για έβδομη τροποποίηση του κανονισμού (ΕΟΚ) αριθ. 1842/81 όσον αφορά ορισμένες ημερομηνίες σχετικά με τη χορήγηση επιστροφών που προσαρμόζονται για τα σιτηρά που εξάγονται υπό μορφή ορισμένων αλκοολούχων ποτών Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 16 παράγραφος 6, τον κανονισμό (ΕΟΚ) αριθ. 1188/81 του Συμβουλίου της 28ης Αρπιλίου 1981 περί των γενικών κανόνων σχετικά με τη χορήγηση επιστροφών που προσαρμόζονται για τα σιτηρά που εξάγονται υπό μορφή ορισμένων αλκοολούχων ποτών, καθώς και για τα κριτήρια καθορισμού του ποσού τους, και τροποποιεί τον κανονισμό (ΕΟΚ) αριθ. 3035/80 όσον αφορά ορισμένα εμπορεύματα που δεν υπάγονται στο παράρτημα ΙΙ της συνθήκης (3), και ιδίως το άρθρο 12, Εκτιμώντας: ότι ο κανονισμός (ΕΟΚ) αριθ. 1842/81 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 1981/83 (5), καθορίζει τις λεπτομέρειες εφαρμογής σχετικά με τη χορήγηση επιστροφών που προσαρμόζονται για τα σιτηρά που εξάγονται υπό μορφή ορισμένων αλκοολούχων ποτών· ότι, λόγω της τροποποιήσεως των ημερομηνιών των περιόδων εμπορίας στον τομέα των σιτηρών από τον κανονισμό (ΕΟΚ) αριθ. 1579/86, πρέπει να προσαρμοσθούν οι ημερομηνίες σχετικά με τον καθορισμό και την περίοδο εφαρμογής των συντελεστών και ορισμένες ημερομηνίες σχετικά με τις ανακοινώσεις των κρατών μελών· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 1842/81 τροποποιείται ως εξής: 1. Το άρθρο 9 αντικαθίσταται από το ακόλουθο κείμενο: «Άρθρο 9 Ο συντελεστής που αναφέρεται στο άρθρο 3 παράγραφος 1 του κανονισμού (ΕΟΚ) αριθ. 1188/81 καθορίζεται πριν από την 1η Ιουλίου κάθε έτους. Εφαρμόζεται από την 1η Ιουλίου έως τις 30 Ιουνίου του επόμενου έτους. Καθορίζεται συναρτήσει των στοιχείων που παρέχονται από τα κράτη μέλη σχετικά με την περίοδο από την 1η Ιανουαρίου έως τις 31 Δεκεμβρίου του προηγούμενου έτους που προηγείται από εκείνο του καθορισμού του συντελεστή.» 2. Στο άρθρο 16 παράγραφος 2, η ημερομηνία «16 Ιουλίου» αντικαθίσταται από την ημερομηνία «16 Ιουνίου». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 11 Ιουλίου 1986.

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 5017
2736
2487
4256

EuroVoc IDs (Expanded): 5017
2736
2487
4256

Dataset Source: meu

Split: train